钦定古今图书集成/理学汇编/文学典/第117卷 > 黄宗会
## 钦定古今图书集成/理学汇编/文学典/第117卷 > 黄宗会

按《浙江通志》：“宗会，字泽望，馀姚人。忠端第三子，崇祯
拔贡。读书一再过，便上口诵，一日所读，必尽百叶，按
日以为课程，有事则次日倍其常课。故自经史四部
以外，释道二藏，未尝不一周也。诗文古淡，无一字不
有根据，而不见用事之迹。著有《缩斋文集》”十卷。其注
外教书，为《瑜伽师地论》，《成唯识论》，牛毛茧丝，为其教
者，亦叹以为不及。钱谦益注《楞严》，多采用其说。